ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી આવતીકાલે ગ્રેટર નોઇડામાં કેટલાંક વિકાસલક્ષી પ્રોજેક્ટનું અનાવરણ કરશે
નોઇડા સિટી સેન્ટર – મેટ્રોનાં નોઇડા ઇલેક્ટ્રોનિક સિટી સેક્શનનું ઉદ્ઘાટન કરશે
પ્રધાનમંત્રી વીડિયો લિન્ક મારફતે ખુર્જા અને બક્સર પાવર પ્લાન્ટનું ભૂમિપૂજન કરશે
પ્રધાનમંત્રી શ્રી નરેન્દ્ર મોદી આવતીકાલે 9 માર્ચ, 2019નાં રોજ ઉત્તરપ્રદેશમાં ગ્રેટર નોઇડાની મુલાકાત લેશે. તેઓ ગ્રેટર નોઇડામાં પંડિત દીનદયાળ ઉપાધ્યાય ઇન્સ્ટિટ્યૂટ ઓફ આર્કિયોલોજીમાં વિવિધ વિકાસલક્ષી પ્રોજેક્ટ શરૂ કરશે.
પ્રધાનમંત્રી પંડિત દીનદયાળ ઉપાધ્યાય ઇન્સ્ટિટ્યૂટ ઓફ આર્કિયોલોજીમાં ઉદઘાટન પ્રસંગે તકતીનું અનાવરણ કરશે. તેઓ કેમ્પસમાં પંડિત દીનદયાળ ઉપાધ્યાયની પ્રતિમાનું અનાવરણ કરશે. પંડિત દીનદયાળ ઉપાધ્યાય ઇન્સ્ટિટ્યૂટ ઓફ આર્કિયોલોજી એ આર્કિયોલોજી સર્વે ઓફ ઇન્ડિયા  હેઠળ કાર્યરત છે અને ગ્રેટર નોઇડામાં નોલેજ પાર્ક – 2માં સ્થિત છે.
પ્રધાનમંત્રી મેટ્રોમાં નોઇડા સિટી સેન્ટર – નોઇડા ઇલેક્ટ્રોનિક સિટી સેક્શનનું ઉદ્ઘાટન કરશે. નવું સેક્શન નોઇડાનાં રહેવાસીઓ માટે પરિવહનનું સુવિધાજનક અને ઝડપી માધ્યમ પ્રદાન કરશે. એનાથી પરિવહનની પર્યાવરણને અનુકૂળ પદ્ધતિ પ્રદાન કરશે અને માર્ગો પર ગીચતામાં ઘટાડો થશે. 6.6 કિલોમીટર લાંબો પટ્ટો દિલ્હી મેટ્રોની બ્લૂ લાઇનનું વિસ્તરણ છે.
પ્રધાનમંત્રી બે થર્મલ પાવર પ્લાન્ટનું ભૂમિપૂજન પણ કરશે. તેમાંથી એક પ્રોજેક્ટ ઉત્તરપ્રદેશનાં બુલંદશહર જિલ્લામાં ખુર્જામાં 1320 મેગાવોટની ક્ષમતા ધરાવતો સુપર થર્મલ પાવર પ્રોજેક્ટ છે. ખુર્જા સુપર થર્મલ પાવર પ્રોજેક્ટ 600 – 600 મેગાવોટની ક્ષમતા ધરાવતા બે યુનિટ સાથે સુપરક્રિટિકલ ટેકનોલોજી પર આધારિત હશે, જે પર્યાવરણનું સંરક્ષણ કરવા લેટેસ્ટ ઉત્સર્જન નિયંત્રણ ટેકનોલોજીથી સજ્જ હશે તેમજ ઊંચી કાર્યદક્ષતા ધરાવશે અને વીજળીનું ઉત્પાદન કરવા ઓછા ઇંધણનો ઉપયોગ કરશે. ખુર્જા પ્લાન્ટ ઉત્તર ભારતનાં વિસ્તારો, ખાસ કરીને ઉત્તરપ્રદેશની વીજળીની ખાધની સ્થિતિમાં પરિવર્તન કરશે તેમજ ઉત્તરાખંડ, રાજસ્થાન, હિમાચલપ્રદેશ અને દિલ્હી જેવા રાજ્યોને લાભ થશે. પ્રોજેક્ટથી પ્રત્યક્ષ અને પરોક્ષ રીતે રોજગારીમાં નોંધપાત્ર વધારો થવાની અપેક્ષા છે તથા પશ્ચિમ ઉત્તરપ્રદેશનાં બુલંદશહર અને આસપાસનાં જિલ્લાઓનો સંપૂર્ણ વિકાસ થશે.
બીજો પ્રોજેક્ટ બિહારનાં બક્સરમાં 1320 મેગાવોટનો થર્મલ પાવર પ્લાન્ટ છે. બક્સર થર્મલ પાવર પ્લાન્ટ વીડિયો લિન્ક મારફતે લોંચ થશે. બક્સર થર્મલ પાવર પ્લાન્ટ 660-660 મેગાવોટનાં બે યુનિટ સાથે સુપરક્રિટિકલ ટેકનોલોજી પર આધારિત હશે, જે પર્યાવરણનું સંરક્ષણ કરવા ઉત્સર્જન નિયંત્રણ સાથે સંબંધિત લેટેસ્ટ ટેકનોલોજી ધરાવે છે અને ઊંચી કાર્યદક્ષતા ધરાવે છે. બક્સર પ્લાન્ટ બિહાર અને પૂર્વ વિસ્તારમાં વીજ ખાધની સ્થિતિમાં પરિવર્તન કરશે.
પછી પ્રધાનમંત્રી જનસભાને સંબોધિત કરશે.
NP/J.Khunt/GP
(Visitor Counter : 182
માર્ગ પરિવહન અને રાજમાર્ગ મંત્રાલય
શ્રી નીતિન ગડકરીએ 105 કલાક અને 33 મિનિટમાં NH53 પર એક જ લેનમાં 75 કિમી બિટ્યુમિનસ કોંક્રિટ બિછાવીને NHAI દ્વારા બનાવવામાં આવેલ નવો ગિનિસ વર્લ્ડ રેકોર્ડ જાહેર કર્યો
કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરીએ આજે NHAI દ્વારા NH53 પર એક જ લેનમાં 105 કલાક અને 33 મિનિટમાં 75 કિમી બિટ્યુમિનસ કોંક્રિટ બિછાવીને નવો ગિનિસ વર્લ્ડ રેકોર્ડ બનાવવાની જાહેરાત કરી હતી. એક વીડિયો સંદેશમાં શ્રી ગડકરીએ જણાવ્યું હતું કે ભારતની આઝાદીના 75 વર્ષની ઉજવણીમાં અને પ્રપધાનમંત્રી શ્રી નરેન્દ્ર મોદી દ્વારા જાહેર કરાયેલી આઝાદી કા અમૃત મહોત્સવના નેજા હેઠળ NHAIએ વિશ્વ રેકોર્ડ બનાવ્યો છે જેને ગિનીસ વર્લ્ડ રેકોર્ડ્સ દ્વારા પ્રમાણિત કરવામાં આવ્યો છે. તેમણે કહ્યું કે અમરાવતીથી અકોલા જિલ્લા વચ્ચે NH 53 પર એક જ લેનમાં 75 કિમી બિટ્યુમિનસ કોંક્રીટ 105 કલાક અને 33 મિનિટમાં નાખવાનો રેકોર્ડ બનાવવામાં આવ્યો છે. સિંગલ લેન સતત બિટ્યુમિનસ કોંક્રિટ રોડની કુલ લંબાઈ 37.5 કિમી ટુ-લેન પેવ્ડ શોલ્ડર રોડની સમકક્ષ છે અને કામ 3જી જૂન 2022ના રોજ સવારે 7:27 વાગ્યે શરૂ થયું હતું અને 7મી જૂન 2022ના રોજ સાંજે 5 વાગ્યે પૂર્ણ થયું હતું.
મંત્રીએ જણાવ્યું હતું કે 2,070 MT બિટ્યુમેન ધરાવતા 36,634 MTના બિટ્યુમિનસ મિશ્રણનો ઉપયોગ કરવામાં આવ્યો હતો. તેમણે જણાવ્યું હતું કે આ પ્રોજેક્ટને 720 કામદારો દ્વારા અમલમાં મૂકવામાં આવ્યો હતો જેમાં સ્વતંત્ર સલાહકારોની ટીમ આ કાર્યને પૂર્ણ કરવા માટે દિવસ-રાત કામ કર્યું હતું.
શ્રી ગડકરીએ આ પહેલા જણાવ્યું હતું કે, સૌથી લાંબુ સતત બિટ્યુમિનસ માટે ગીનીસ વર્લ્ડ રેકોર્ડ 25.275 કિમી બાંધવાનો હતો જે ફેબ્રુઆરી 2019માં દોહા, કતારમાં હાંસલ કરવામાં આવ્યો હતો. આ કાર્યને પૂર્ણ કરવામાં 10 દિવસનો સમય લાગ્યો હતો.
મંત્રીએ કહ્યું કે અમરાવતીથી અકોલા સેક્શન NH 53નો ભાગ છે, આ એક મહત્વપૂર્ણ પૂર્વ કોરિડોર છે જે કોલકાતા, રાયપુર, નાગપુર અને સુરત જેવા મોટા શહેરોને જોડે છે. તેમણે કહ્યું કે એકવાર પૂર્ણ થઈ ગયા પછી, આ માર્ગ પર ટ્રાફિક અને માલસામાનની અવરજવરને સરળ બનાવવામાં મુખ્ય ભૂમિકા ભજવશે.
શ્રી ગડકરીએ NHAI અને Raj Path Infracon Pvt.લિ.ના તમામ એન્જિનિયરો, કોન્ટ્રાક્ટરો, સલાહકારો, કામદારોને આ વિશ્વ વિક્રમને સફળતાપૂર્વક પૂર્ણ કરવામાં મદદરૂપ થયેલા પ્રોજેક્ટના કાર્યક્ષમ અમલીકરણ માટે અભિનંદન આપ્યા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 221
પ્રધાનમંત્રીનું કાર્યાલય
પ્રધાનમંત્રીશ્રીએ શ્રી જગદીપ ધનખડને ભારતના ઉપરાષ્ટ્રપતિ તરીકે શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી જગદીપ ધનખડને ભારતના ઉપરાષ્ટ્રપતિ તરીકે શપથ લેવા બદલ અભિનંદન પાઠવ્યા છે.
એક ટ્વીટમાં પ્રધાનમંત્રી શ્રીએ કહ્યું;
"શ્રી જગદીપ ધનખડજીના શપથ ગ્રહણ સમારોહમાં હાજરી આપી. હું તેમને ભારતના ઉપરાષ્ટ્રપતિ બનવા બદલ અભિનંદન આપું છું અને ફળદાયી કાર્યકાળ માટે શુભેચ્છા પાઠવું છું. @jdhankhar1 @VPSecretariat"
SD/GP/JD
(
સંચાર અને સુચના પ્રૌદ્યોગિકી મંત્રાલય
મંત્રીમંડળે પૂર્વોત્તર રાજ્યો માટે વ્યાપક દૂરસંચાર વિકાસ યોજના હેઠળ અરુણાચલ પ્રદેશ અને આસામના બે જિલ્લામાં મોબાઇલ કવરેજ પ્રદાન કરવા માટે યુનિવર્સલ સર્વિસ ઓબ્લીગેશન ફંડ યોજનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તર રાજ્યો માટે વ્યાપક દૂરસંચાર વિકાસ યોજના  હેઠળ અરુણાચલ પ્રદેશ અને આસામના બે જિલ્લાઓ કાર્બી આંગલોંગ અને દીમા હાસાઓમાં મોબાઇલ કવરેજ પ્રદાન કરવા માટે યુનિવર્સલ સર્વિસ ઓબ્લીગેશન ફંડ - USOF  યોજનાને મંજૂરી આપી દીધી છે.
આ પરિયોજનામાં પાંચ વર્ષના સમયગાળામાં સંચાલન ખર્ચ સહિત 2029 કરોડ રૂપિયાના અમલીકરણના ખર્ચ દ્વારા 2374 મોબાઈલ કવરેજ વગરના ગામો માં મોબાઈલ કવરેજ પૂરા પાડવાની પરિકલ્પના કરવામાં આવી છે,
આ પરિયોજનાને યુનિવર્સલ સર્વિસ ઓબ્લીગેશન ફંડ દ્વારા ભંડોળ પૂરું પાડવામાં આવશે. આ પરિયોજના ડિસેમ્બર, 2022 સુધીમાં પૂર્ણ કરવાનું લક્ષ્યાંક છે.
USOFની પ્રક્રિયા મુજબ ઓપન સ્પર્ધાત્મક બિડિંગ પ્રક્રિયા દ્વારા મોબાઈલ કવરેજ વગરના ગામોમાં 4જી મોબાઇલ સેવાઓની જોગવાઈને લગતી કામગીરી આપવામાં આવશે.
અરુણાચલ પ્રદેશ અને આસામના બે જિલ્લાના દૂરસ્થ અને દુર્ગમ વિસ્તારોમાં મોબાઇલ સેવાઓની જોગવાઈથી આત્મનિર્ભરતા, શીખવાની સુવિધા માટે, માહિતી અને જ્ઞાનનો પ્રસાર કરવા, કૌશલ્ય સુધારણા અને વિકાસ, આપત્તિ વ્યવસ્થાપન, ઇ-ગવર્નન્સ માટે ઉપયોગી ડિજિટલ કનેક્ટિવિટીમાં વધારો કરવા, ઉદ્યોગો અને ઇ-કોમર્સ સુવિધાઓની સ્થાપના, જ્ઞાનની વહેંચણી અને રોજગારની તકોની ઉપલબ્ધતા માટે શૈક્ષણિક સંસ્થાઓને પૂરતા ટેકાની જોગવાઈ અને સ્થાનિક ઉત્પાદનને પ્રોત્સાહન આપવા અને આત્મનિર્ભાર ભારતના ઉદ્દેશોને પરિપૂર્ણ કરવા માટે ડિજિટલ ભારતની દ્રષ્ટિને પરિપૂર્ણ કરવા પ્રોત્સાહન પ્રાપ્ત થશે.
SD/GP/BT
(Visitor Counter : 181
પ્રધાનમંત્રીનું કાર્યાલય
પ્રધાનમંત્રીએ આંતરરાષ્ટ્રીય મહિલા દિવસ પર નારી શક્તિને બિરદાવી
પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ પર ‘નારી શક્તિ’ને બિરદાવીહતી.
પ્રધાનમંત્રીએ કહ્યું હતું કે, “આંતરરાષ્ટ્રીય મહિલા દિવસ પર અમે અદમ્ય નારી શક્તિને સલામ કરીએ છીએ. અમેમહિલા સશક્તીકરણને પ્રોત્સાહન આપે એવા અનેક નિર્ણયો લીધા છે, જેનાં પર અમને ગર્વ છે. દરેક ભારતીયને વિવિધ ક્ષેત્રોમાં મહિલાઓએ મેળવેલી ઉત્કૃષ્ટ સફળતા પર ગર્વ છે.”
J.Khunt
(Visitor Counter : 273
લઘુમતિ બાબતોનું મંત્રાલય
સરદાર ઇકબાલ સિંહ લાલપુરાએ રાષ્ટ્રીય લઘુમતી આયોગના અધ્યક્ષ તરીકે ચાર્જ સંભાળ્યો
તમામ વિભાગોના સશક્તિકરણ માટે સરકારના પ્રયત્નોએ પરિણામો દર્શાવ્યા છે: મુખ્તાર અબ્બાસ નકવી
સરદાર ઇકબાલ સિંહ લાલપુરાએ આજે નવી દિલ્હીમાં કેન્દ્રીય લઘુમતી બાબતોના મંત્રી શ્રી મુખ્તાર અબ્બાસ નકવીની હાજરીમાં રાષ્ટ્રીય લઘુમતી આયોગના અધ્યક્ષ તરીકે ચાર્જ સંભાળ્યો.
આ પ્રસંગે બોલતા શ્રી નકવીએ સરદાર ઇકબાલ સિંહ લાલપુરાને તેમની નવી જવાબદારી માટે શુભેચ્છાઓ પાઠવી હતી અને કહ્યું હતું કે વહીવટ, સામાજિક અને સાહિત્યિક ક્ષેત્રોમાં તેમનો વિશાળ અનુભવ પ્રધાનમંત્રી શ્રી નરેન્દ્ર મોદીની "સબકા સાથ, સબકા વિકાસ, સબકા વિશ્વાસ, સબકા પ્રયાસો” ની પ્રતિબદ્ધતાને મજબૂત બનાવવામાં મદદરૂપ થશે.
તેમણે કહ્યું કે તમામ વિભાગોના સશક્તિકરણ માટે સરકારના પ્રયાસોનું પરિણામ જોવા મળ્યું છે.
શ્રી નકવીએ જણાવ્યું હતું કે સરકારે એક SIT ની રચના કરીને 1984ના રમખાણોના પીડિતોને ન્યાય સુનિશ્ચિત કર્યો છે.
મંત્રીએ જણાવ્યું હતું કે કરતારપુર કોરિડોરની લાંબા સમયથી પડતર માંગણી પૂર્ણ થઈ છે અને સરકારે "ગુરુદ્વારા સર્કિટ ટ્રેન" શરૂ કરવાનું પણ નક્કી કર્યું છે જે યાત્રીઓને દેશભરમાં યાત્રા પર લઈ જશે.
શ્રી લાલપુરાએ કહ્યું કે પ્રધાનમંત્રીએ તેમને લોકોની સેવા કરવાની તક આપી છે અને તેઓ સમાજની સેવા માટે શ્રેષ્ઠ પ્રયાસ કરશે.
SD/GP/BT
(Visitor Counter : 314
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 197.95 કરોડને પાર
12-14 વર્ષની વય જૂથ માટે 3 .69 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,11,711
છેલ્લા 24 કલાકમાં 16,103 દૈનિક નવા કેસ નોંધાયા
સાજા થવાનો દર હાલમાં 98.54%
સાપ્તાહિક પોઝિટિવિટી દર 3.81%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 197.95 Cr  ને વટાવી ગયું છે. આ 2,58,31,465 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.69 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,09,119
|
|
બીજો ડોઝ
|
|
1,00,67,432
|
|
સાવચેતી ડોઝ
|
|
57,42,274
|
|
FLWs
|
|
પ્રથમ ડોઝ
|
|
1,84,24,422
|
|
બીજો ડોઝ
|
|
1,76,29,443
|
|
સાવચેતી ડોઝ
|
|
1,04,24,485
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,69,03,521
|
|
બીજો ડોઝ
|
|
2,39,52,729
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,05,14,353
|
|
બીજો ડોઝ
|
|
4,90,21,990
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,83,51,174
|
|
બીજો ડોઝ
|
|
50,21,95,702
|
|
સાવચેતી ડોઝ
|
|
32,05,908
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,64,141
|
|
બીજો ડોઝ
|
|
19,36,41,226
|
|
સાવચેતી ડોઝ
|
|
26,85,574
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,77,086
|
|
બીજો ડોઝ
|
|
12,09,62,483
|
|
સાવચેતી ડોઝ
|
|
2,46,99,901
|
|
સાવચેતી ડોઝ
|
|
4,67,58,142
|
|
કુલ
|
|
1,97,95,72,963
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,11,711 થયો છે. દેશના કુલ પોઝિટિવ કેસના 0.26% સક્રિય કેસ છે.
પરિણામે, ભારતનો રિકવરી રેટ 98.54% છે. છેલ્લા 24 કલાકમાં 13,929 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,28,65,519 છે.
છેલ્લા 24 કલાકમાં 16,103 નવા કેસ નોંધાયા છે.
છેલ્લા 24 કલાકમાં કુલ 3,76,720 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.36 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.81% છે અને દૈનિક સકારાત્મકતા દર 4.27% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 97
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 202.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.39 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,02,53,52,325
|
|
બાકી ઉપલબ્ધ
|
|
4,39,87,660
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 202.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 4.39 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129
પ્રધાનમંત્રીનું કાર્યાલય
પ્રધાનમંત્રીએ સિલચર અને આસપાસના વિસ્તારોમાં 'ઇઝ ઑફ લિવિંગ' ને આગળ વધારી રહ્યા છે એવા વિકાસ કાર્યો પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ સિલચર અને આસપાસના વિસ્તારોમાં ‘ઇઝ ઑફ લિવિંગ’ને આગળ વધારતા વિકાસ કાર્યો પર ખુશી વ્યક્ત કરી છે.
એક ટ્વીટ થ્રેડમાં, સંસદ સભ્ય, ડૉ. રાજદીપ રોયે સિલચરની વિકાસ યાત્રા વિશે માહિતી આપી. તેમણે માહિતી આપી હતી કે શિક્ષણ, સ્વચ્છતા, આરોગ્યસંભાળ, પાણી પુરવઠો, પર્યાવરણ, પરિવહન, પરવડે તેવા આવાસની ઉપલબ્ધતા, સલામતી સુરક્ષા અને જાહેર સેવાઓ સહિત પ્રદેશની આર્થિક ક્ષમતાની સાથે જીવનની ગુણવત્તામાં સુધારો થયો છે. તેમણે CGHS વેલનેસ સેન્ટર, પ્રધાનમંત્રી ગ્રામ સડક યોજના , પ્રધાનમંત્રી આવાસ યોજના ગ્રામીણ  અને અન્ય વિકાસલક્ષી પહેલો વિશે પણ વાત કરી જે સિલ્ચર અને આસપાસના વિસ્તારોના લોકોના જીવનને વધુ સરળ બનાવે છે.
સંસદસભ્ય દ્વારા ટ્વીટ થ્રેડોના જવાબમાં, પ્રધાનમંત્રીએ ટ્વીટ કર્યું;
"આનંદ છે કે વિકાસના ફળો સિલચર અને આસપાસના વિસ્તારોમાં 'ઇઝ ઓફ લિવિંગ'ને આગળ વધારી રહ્યા છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સૂક્ષ્મ, લઘુ અને મધ્યમ ઉદ્યોગ મંત્રાલય
સુશ્રી અલકા નાંગિયા અરોરા, એમએસએમઈ મંત્રાલયના સંયુક્ત સચિવ, NSICના CMD તરીકે પદભાર સંભાળ્યો
અલકા નાંગિયા અરોરા, IDAS  એ 14મી સપ્ટેમ્બર, 2021ના રોજ નેશનલ સ્મોલ ઇન્ડસ્ટ્રીઝ કોર્પોરેશન લિમિટેડ  ના ચેરમેન-કમ-મેનેજિંગ ડિરેક્ટર  પદનો વધારાનો ચાર્જ સંભાળ્યો હતો. આ પ્રસંગે તેમણે NSICના વરિષ્ઠ અધિકારીઓ સાથે વાતચીત કરી અને તમામ કર્મચારીઓને 2021-22 દરમિયાન તેમનું શ્રેષ્ઠ પ્રદર્શન ચાલુ રાખવા પ્રોત્સાહિત કર્યા હતા. સુશ્રી અલકા અરોરા એક અનુભવી અધિકારી છે અને દેશભરમાં વિવિધ કાર્યભાર સંભાળવાનો 30 વર્ષનો અનુભવ ધરાવે છે. સુશ્રી અલકા અરોરા સૂક્ષ્મ, લઘુ અને મધ્યમ ઉદ્યોગો  મંત્રાલયમાં સંયુક્ત સચિવ તરીકે સેવા આપે છે અને તેમણે કાપડ મંત્રાલયમાં અધિક કમિશનર હસ્તકલા, કોટેજ એમ્પોરિયમના મેનેજિંગ ડિરેક્ટર અને વેસ્ટર્ન એર કમાન્ડ  ના સંકલિત નાણાકીય સલાહકાર અને લશ્કરી હોસ્પિટલના નાણાકીય સલાહકાર  જેવા ભારત સરકારના મુખ્ય હોદ્દાઓ પર પણ રહી ચૂક્યા છે. તેમણે નૌકાદળમાં નેવલ ડોકયાર્ડના નાણાકીય સલાહકાર અને સંરક્ષણ ખાતાઓના સંયુક્ત નિયંત્રક, મુંબઈ અને પૂર્વીય મિલિટરી કમાન્ડ, કોલકાતાના નાણાકીય સલાહકાર તરીકે નેવીમાં વિવિધ હોદ્દા પર પણ સેવા આપી છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 211
પ્રધાનમંત્રીનું કાર્યાલય
પ્રધાનમંત્રીએ રશિયાના મોસ્કોમાં યોજાયેલી વુશુ સ્ટાર્સ ચેમ્પિયનશિપમાં ભારત માટે 17 મેડલ જીતવા બદલ મહિલા રમતવીરોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રશિયાના મોસ્કોમાં યોજાયેલી વુશુ સ્ટાર્સ ચેમ્પિયનશિપમાં દેશ માટે 17 મેડલ જીતવા બદલ ભારતની મહિલા રમતવીરોને અભિનંદન પાઠવ્યા છે.
રમતગમત અને યુવા બાબતોના કેન્દ્રીય પ્રધાન, શ્રી અનુરાગ સિંહ ઠાકુરની ટ્વીટને રીટ્વીટ કરતા, પ્રધાનમંત્રીએ કહ્યું;
"આપણા રમતવીરોને અભિનંદન."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંરક્ષણ મંત્રાલય
બ્રહ્મોસ સુપરસોનિક ક્રૂઝ મિસાઈલની વાયુ આવૃતિનું ઓડિશા તટથી દૂર સુખોઈ 30 એમકે-1થી સફળ પરીક્ષણ કરવામાં આવ્યું
સંરક્ષણ મંત્રી શ્રી રાજનાથ સિંહે સફળતાપૂર્વક કરાયેલા ટેસ્ટ ફાયરિંગ અંગે ડીઆરડીઓ, બ્રહ્મોસ, ભારતીય વાયુ સેના અને ઉદ્યોગની પ્રશંસા કરી
બ્રહ્મોસ સુપરસોનિક ક્રૂઝ મિસાઈલની વાયુ આવૃતિનું આજે  ઓડિશા તટથી દૂર એકીકૃત પરીક્ષણ રેન્જ, ચાંદીપુરથી સવારે 10.30 વાગ્યે સુપરસોનિક યુદ્ધ વિમાન સુખોઈ 30 એમકે-1થી સફળતાપૂર્વક પરીક્ષણ કરવામાં આવ્યું. આ ઉલ્લેખનીય ઉડાનમાં વિમાનથી લોન્ચ કરાયેલી મિસાઈલે તમામ મિશન ઉદ્દેશોને પૂરા કરવા માટે પૂર્વ નિયોજિત પ્રક્ષેપ પથ નું પાલન કર્યુ.
આ લોન્ચ બ્રહ્મોસના વિકાસમાં એક મુખ્ય ઉપલબ્ધિ છે. આ દેશમાં વાયુ આવૃતિ બ્રહ્મોસ મિસાઈલોના ક્રમબદ્ધ ઉત્પાદનની પ્રણાલીને ઉજાગર કરે છે. રામજેટ એન્જિનનો મુખ્ય ભાગ સ્થાપિત કરનારી મુખ્ય એરફ્રેમ એસેમ્બ્લીઓ ભારતીય ઉદ્યોગ દ્વારા સ્વદેશી રીતે વિકસિત કરાઈ છે. આ એસેમ્બ્લીઓમાં રામજેટ ઈંધણ ટેન્ક અને વાયુ ચાલિ  ઈંધણ સપ્લાઈ સિસ્ટમ સહિત બીનધાતુ વાયુ ફ્રેમ સેક્શન સામેલ છે. પરીક્ષણ દરમિયાન, સંરચનાત્મક અખંડિતતા અને કાર્યાત્મક પ્રદર્શન પ્રમાણિત થયા છે. બ્રહ્મોસની વાયુ આવૃતિનું અગાઉ પરીક્ષણ જુલાઈ 2021માં થયું હતું.
સંરક્ષણ મંત્રી શ્રી રાજનાથ સિંહે સફળ પરીક્ષણ ફાયરિંગ અંગે ડીઆરડીઓ, બ્રહ્મોસ, ભારતીય વાયુસેના અને ઉદ્યોગની પ્રશંસા કરી છે. ઉડાન પરીક્ષણમાં સામેલ ટીમોને અભિનંદન આપતા ડીઆરડીઓના સચિવ અને ડીઆરડીઓના અધ્યક્ષ ડો. જી. સતીશ રેડ્ડીએ કહ્યું કે ડીઆરડીઓની વિવિધ પ્રયોગશાળાઓ, શૈક્ષણિક સંસ્થાઓ, ગુણવત્તા આશ્વાસન અને પ્રમાણીકરણ એજન્સીઓ, જાહેર ક્ષેત્રના ઉપક્રમો અને ભારતીય વાયુ સેનાએ આ જટિલ મિસાઈલ પ્રણાલીના વિકાસ, પરીક્ષણ, ઉત્પાદન અને સમાવેશનમાં ભાગ લીધો છે.
બ્રહ્મોસ સુપરસોનિક ક્રૂઝ મિસાઈલના વિકાસ, ઉત્પાદન અને વિપણન માટે ભારત  અને રશિયા  વચ્ચે એક સંયુક્ત ઉદ્યમ છે. બ્રહ્મોસ એક શક્તિશાળી આક્રમક મિસાઈલ હથિયાર પ્રણાલી છે જેને અગાઉ જ સશસ્ત્ર દળોમાં સામેલ કરવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 267
ગ્રાહક બાબતો, ખાદ્ય અને જાહેર વિતરણ મંત્રાલય
FCI દર વર્ષે મોટી સંખ્યામાં યુવાનોની ભરતી કરીને તાજેતરના વર્ષોમાં અગ્રણી નોકરીદાતા બની
FCI 2020માં 3,687 વર્ગ-3 અધિકારીઓ અને 2021માં 307 વર્ગ-2 અને 87 વર્ગ-1 અધિકારીઓની ભરતી કરશે
FCI એ 2022 માં વર્ગ-2 અને વર્ગ-3 અધિકારીઓની 5159 જગ્યાઓની જાહેરાત કરી છે. ભરતી પ્રક્રિયા અંતિમ તબક્કામાં છે અને ટૂંક સમયમાં પૂર્ણ કરવામાં આવશે
ફૂડ કોર્પોરેશન ઓફ ઈન્ડિયા , ઉપભોક્તા બાબતો, ખાદ્ય અને જાહેર વિતરણ મંત્રાલય હેઠળના સૌથી મોટા જાહેર ક્ષેત્રના ઉપક્રમોમાંનું એક, તાજેતરના વર્ષોમાં દેશની ખાદ્ય સુરક્ષાને સુનિશ્ચિત કરવા માટે મુખ્ય નોકરીદાતાઓમાંનું એક છે, જે દર વર્ષે મોટી સંખ્યામાં યુવાનોની ભરતી કરે છે.
ફૂડ કોર્પોરેશન ઓફ ઈન્ડિયાની ભરતી પ્રક્રિયા માત્ર ઓનલાઈન પરીક્ષા દ્વારા હાથ ધરવામાં આવે છે અને રોજગાર સમાચાર તેમજ અગ્રણી રાષ્ટ્રીય/સ્થાનિક અખબારોમાં વ્યાપકપણે જાહેરાત કરવામાં આવે છે. પસંદગી ખુલ્લી હરીફાઈ દ્વારા કરવામાં આવે છે અને સંપૂર્ણ રીતે મેરિટના આધારે થાય છે. ફૂડ કોર્પોરેશન ઓફ ઈન્ડિયા/ભારત સરકારના નિયમો અને નિયમોનું ચુસ્તપણે પાલન કરીને અત્યંત પારદર્શિતા અને વાસ્તવિકતાની ખાતરી કરે છે.
વિવિધ કેટેગરી  હેઠળની પોસ્ટની નિયમિતપણે જાહેરાત કરવામાં આવે છે. FCIએ 2020 દરમિયાન 3687 વર્ગ-3 અધિકારીઓ અને વર્ષ 2021 દરમિયાન 307 વર્ગ-2 અને 87 વર્ગ-1 અધિકારીઓની સફળતાપૂર્વક ભરતી કરી.
હાલમાં, FCIએ વર્ષ 2022માં વર્ગ-2 અને વર્ગ-3ની 5159 જગ્યાઓની જાહેરાત કરી છે. 11.70 લાખ ઉમેદવારોએ ભરતી પ્રક્રિયામાં ભાગ લીધો છે. બે તબક્કાની ઓનલાઈન પરીક્ષા પૂર્ણ થઈ ગઈ છે. વધુમાં ભરતી પ્રક્રિયા તેના અંતિમ તબક્કામાં છે અને તે ટૂંક સમયમાં પૂર્ણ થવાની અપેક્ષા છે.
સંખ્યા ઘટાડવાને બદલે, FCI કોર્પોરેશનના કાર્યક્ષમ સંચાલન માટે અને માનવ સંસાધનોની અછતને પહોંચી વળવા માટે હાલની ખાલી જગ્યાઓ ભરી રહી છે.
YP/GP/JD
(Visitor Counter : 140
PIB Headquarters
બીએસએનએલ અમદાવાદના બિલ હવે એસએમએસ અને ઈ-મેઈલ દ્વારા મળશે
અમદાવાદ, 29-07-2019
ડિજિટલ ઈન્ડિયા – ગો ગ્રીન અંતર્ગત તા. 01-08-2019 થી અમદાવાદ ખાતેના કાર્યક્ષેત્રમાં આવતા તમામ લેન્ડલાઈન, એફટીટીએચ અને મોબાઈલ  ગ્રાહકોને તેમના ટેલિફોન બિલ એસએમએસ / ઈ-મેઈલ દ્વારા મોકલવામાં આવશે. જે ગ્રાહકોના મોબાઈલ નંબર અને ઈ-મેઈલ બીએસએનએલ કચેરીમાં નોંધણી કરાવેલ ન હોય તેવા તમામ ગ્રાહકો નજીકના બીએસએનએલ ગ્રાહક સુવિધા કેન્દ્ર / નજીકની એકાઉન્ટ ઓફિસની કચેરીમાં અથવા bsnlgogreentd[at]gmail[dot]com પર પોતાની વિગતો આપી નોંધણી કરાવી શકશે. બિલની ચૂકવણી બીએસએનએલના કેશ-કાઉન્ટર/પોસ્ટ ઓફિસમાં બિલની કોપી બતાવ્યા વગર માત્ર મોબાઈલમાં આવેલ એસએમએસ બતાવીને પણ થઈ શકશે. આ ઉપરાંત બિલની ચૂકવણી ઓનલાઈન – ‘MYBSNL’ એપ અથવા www.bsnl.co.in વેબસાઈટ દ્વારા પણ કરી શકાશે, એમ એક અખબારી યાદીમાં જણાવવામાં આવ્યું છે.
DK/NP/J.Khunt/GP
(Visitor Counter : 124
મંત્રીમંડળ
મંત્રીમંડળે આંધ્રપ્રદેશ, પશ્ચિમ બંગાળ અને મહારાષ્ટ્રમાં ત્રણ નવી એમ્સ માટે ડિરેક્ટરની ત્રણ પોસ્ટ ઊભી કરવા મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળની બેઠકમાં આંધ્રપ્રદેશમાં ગન્ટુર નજીક મંગલગિરી, પશ્ચિમ બંગાળમાં કલ્યાણી અને મહારાષ્ટ્રમાં નાગપુરમાં ત્રણ નવી એમ્સ માટે પૂર્વ-સંશોધિત સ્કેલ રૂ. 80,000  માં ડિરેક્ટર્સની ત્રણ પોસ્ટ ઊભી કરવા મંજૂરી આપી હતી.
એમ્સ કાયદા, 1956માં થયેલા સુધારા મુજબ એમ્સ  કાયદો, 2012 મુજબ, ઇન્સ્ટિટ્યૂટમાં એક ચીફ એક્ઝિક્યુટિવ ઓફિસર હશે. તેમની નિમણૂક ઇન્સ્ટિટ્યૂટનાં ડિરેક્ટર તરીકે થશે અને ઇન્સ્ટિટ્યૂટ દ્વારા તેમની નિમણૂક થશે, પણ તેમાં શરત એ છે કે ઇન્સ્ટિટ્યૂટનાં પ્રથમ ડિરેક્ટરની નિમણૂક કેન્દ્ર સરકાર દ્વારા થશે. ડિરેક્ટર ઇન્સ્ટિટ્યૂટ અને ગવર્નિંગ બોડીનાં સેક્રેટરી તરીકે કામ કરશે તેમજ ત્રણ એમ્સની યોગ્ય કામગીરી અને સંચાલનમાં મદદ કરશે.
પોસ્ટ તાત્કાલિક ધોરણે યોગ્ય પ્રક્રિયાનું અનુસરણ કરીને ભરવામાં આવશે. ડિરેક્ટરની પોસ્ટ માટે વેતન પૂર્વ-સંશોધિત સ્કેલ રૂ. 80,000   છે. છઠ્ઠાં કેન્દ્રિય પગાર પંચ મુજબ, ડિરેક્ટરની દરેક પોસ્ટ માટે વાર્ષિક નાણાકીય વળતર આશરે રૂ. 25 લાખ હશે.
પૃષ્ઠભૂમિ
કેન્દ્રિય નાણાં મંત્રીએ વર્ષ 2014-15નાં તેમનાં બજેટ ભાષણમાં આંધ્રપ્રદેશ, પશ્ચિમ બંગાળ, મહારાષ્ટ્ર અને ઉત્તરપ્રદેશમાં ચાર નવી એમ્સની સ્થાપના કરવાની જાહેરાત કરી હતી. મંત્રીમંડળે આંધ્રપ્રદેશમાં ગન્ટુર નજીક મંગલગિરીમાં, પશ્ચિમ બંગાળમાં કલ્યાણીમાં અને મહારાષ્ટ્રમાં નાગપુરમાં નવી એમ્સ સ્થાપના કરવા માટે મંજૂરી આપી હતી. આ માટે 07.10.15નાં રોજ રૂ. 4949 કરોડનાં ખર્ચને મંજૂરી આપવામાં આવી છે. આ ત્રણ એમ્સની સ્થાપના પ્રધાનમંત્રી સ્વાસ્થ્ય સુરક્ષા યોજના નો ભાગ છે.
પ્રધાનમંત્રી સ્વાસ્થ્ય સુરક્ષા યોજના ની જાહેરાત વર્ષ 2003માં થઈ હતી, જેનો ઉદ્દેશ વાજબી/ભરોસાપાત્ર ટર્શરી હેલ્થકેર સેવાઓની ઉપલબ્ધતામાં પ્રાદેશિક અસંતુલન દૂર કરવાનો તથા દેશમાં ગુણવત્તાયુક્ત મેડિકલ એજ્યુકેશન માટેની સુવિધા વધારવાનો છે. પીએમએસએસવાય બે ઘટક ધરાવે છેઃ  એમ્સ જેવી સંસ્થાઓની સ્થાપના કરવી  સરકારી મેડિકલ કોલેજો/સંસ્થાઓને અપગ્રેડ કરવી. આ યોજના હેઠળ એમ્સની સ્થાપના ભુવનેશ્વર, ભોપાલ, રાયપુર, જોધપુર, ઋષિકેષ અને પટણામાં થઈ છે, ત્યારે રાયબરેલીમાં એમ્સની કામગીરી ચાલી રહી છે. ઉપરાંત નાગપુર , કલ્યાણી  અને મંગલગિરી  એમ ત્રણ એમ્સને વર્ષ 2015માં મંજૂરી આપવામાં આવી છે અને વર્ષ 2016માં ભટિન્ડા અને ગોરખપુરમાં બે તથા વર્ષ 2017માં અસમમાં એક એમ્સની સ્થાપના કરવાની મંજૂરી આપવામાં આવી છે. નાગપુર , કલ્યાણી  અને ગન્ટુરમાં મંગલગિરી માં ત્રણ નવી એમ્સને કાર્યરત કરવા માટે ફેકલ્ટી અને નોન-ફેકલ્ટી પોઝિશન ભરવા અને ભૌતિક માળખું ઊભું કરવા જરૂરી તમામ પગલાં લેવામાં આવ્યાં છે. મંત્રીમંડળમાં લેવાયેવા નિર્ણય મુજબ, ગ્લોબલ બિડને આધારે આ ત્રણ એમ્સ માટે ડિઝાઇન કન્સલ્ટન્ટની નિમણૂક કરવામાં આવી છે. આ એમ્સ માટે માસ્ટર પ્લાનને અંતિમ ઓપ આપવામાં આવ્યો છે. વિસ્તૃત ડિઝાઇન તૈયાર કરવામાં આવી રહી છે. ખર્ચ વિભાગ સાથે ચર્ચાવિચારણા હાથ ધરીને ફેકલ્ટી અને નોન-ફેકલ્ટી પોઝિશન ઊભા કરવાની દરખાસ્ત છે.
(Visitor Counter : 112
પ્રધાનમંત્રીનું કાર્યાલય
પ્રધાનમંત્રીએ નૌસેના દિવસ નિમિત્તે ભારતીય નૌસેનાને સલામ કરી
પ્રધાનમંત્રી શ્રી નરેન્દ્ર મોદીએ નૌસેના દિવસ નિમિત્તે ભારતીય નૌસેનાના જવાનોને સલામ કરી.
પ્રધાનમંત્રીએ કહ્યું, “નૌસેના દિવસ નિમિત્તે, અમે આપણા બહાદૂર નૌસેના કર્મચારીઓને સલામ કરીએ છીએ. તેમની બહૂમૂલ્ય સેવા અને બલિદાને આપણા રાષ્ટ્રને વધુ મજબૂત અને સુરક્ષિત બનાવ્યું છે.”
DK/NP/DS/GP/RP
(Visitor Counter : 91
ચૂંટણી આયોગ
ECIએ ધોળકા વિધાનસભા મતક્ષેત્ર અંગે ગુજરાત હાઇકોર્ટના ચુકાદાની તપાસ કરવા માટે એક સમિતિનું ગઠન કર્યું
ચૂંટણી અધિકારી વિરુદ્ધ શિસ્તપાલનના પગલાં લેવા સંદર્ભે પહેલાંથી જ રાજ્ય સરકારને નિર્દેશો આપી દેવામાં આવ્યા છે.
ગુજરાતમાં ધોળકા વિધાનસભા મતક્ષેત્ર સંબંધિત ચૂંટણી પીટિશનના મામલે નામદાર ગુજરાત હાઇકોર્ટના ચુકાદાના અનુસંધાનમાં આજે, મુખ્ય ચૂંટણી આયુક્ત શ્રી સુનિલ અરોરાએ ECIના મહાસચિવ સાથે ટેલીફોન પર ચર્ચા કર્યા પછી, નિર્દેશ આપ્યા હતા કે, ત્રણ અધિકારીઓની સમિતિનું ગઠન કરવામાં આવ્યું છે જે આ ચુકાદાની વિગતોની તપાસ કરશે અને વહેલામાં વહેલી તકે પંચ સમક્ષ પોતાનો અહેવાલ રજૂ કરશે.
ECIના મહાસચિવ શ્રી ઉમેશસિંહાની અધ્યક્ષતામાં આ સમિતિ કામ કરશે અને અન્ય બે અધિકારીઓ નાયબ ચૂંટણી આયુક્ત શ્રી ચંદ્રભૂષણ કુમાર અને કાયદાના નિદેશક શ્રી વિજય પાંડેને સમિતિના સભ્યો તરીકે સમાવવામાં આવ્યા છે.
આ બાબતે, પંચના હુકમથી, પહેલાંથી જ નિર્દેશો આપીને ગુજરાતની રાજ્ય સરકારને જણાવવામાં આવ્યું છે કે, તત્કાલિન ચૂંટણી અધિકારી નાયબ કલેક્ટર શ્રી ધવલ જાની વિરુદ્ધ શિસ્તપાલનના પગલાં લેવાની કાર્યવાહી શરૂ કરવામાં આવે. આ સંબંધે પ્રક્રિયા હાલમાં ચાલી રહી છે.
આ બાબતે નામદાર હાઇકોર્ટના વચગાળાના ચુકાદાને ધ્યાનમાં રાખીને શ્રી જાનીને લોકસભાની ચૂંટણી દરમિયાન ચૂંટણીની ફરજોમાંથી હટાવવામાં આવ્યા હતા.
GP/DS
(Visitor Counter : 95
પ્રધાનમંત્રીનું કાર્યાલય
પ્રધાનમંત્રીએ એન્જિનિયર્સ ડે પર એન્જિનિયરોને શુભેચ્છા પાઠવી
શ્રી એમ. વિશ્વેશ્વરાયની જન્મજયંતિ નિમિત્તે તેમને શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ તમામ મહેનતુ ઇજનેરોને એન્જિનિયર્સ દિવસની શુભેચ્છા પાઠવી છે. તેમણે શ્રી એમ. વિશ્વેશ્વરાયને તેમની જન્મજયંતિ નિમિત્તે શ્રદ્ધાંજલિ અર્પણ કરી અને તેમની સિદ્ધિઓને યાદ કરી.
એક ટ્વિટમાં પ્રધાનમંત્રીએ કહ્યું;
"તમામ મહેનતુ ઇજનેરોને #EngineersDay પર શુભેચ્છાઓ. આપણી દુનિયાને વધુ સારી અને તકનીકી રીતે અદ્યતન બનાવવામાં તેમની મહત્ત્વની ભૂમિકા બદલ તેમનો આભાર માનવા માટે કોઈ શબ્દો પર્યાપ્ત નથી. હું ઉલ્લેખનીય શ્રી એમ. વિશ્વેશ્વરાયને તેમની જન્મજયંતિ નિમિત્તે શ્રદ્ધાંજલિ અર્પણ કરું છું અને તેમની સિદ્ધિઓને યાદ કરું છું."
SD/GP/BT
(